title: Decizia (UE) 2019/1398 a Consiliului din 10 septembrie 2019 de numire a trei membri, propuși de Republica Italiană, în cadrul Comitetului Regiunilor

text:
                  12.9.2019

                  RO

                  Jurnalul Oficial al Uniunii Europene

                  L 235/1

         DECIZIA (UE) 2019/1398 A CONSILIULUI
         din 10 septembrie 2019
         de numire a trei membri, propuși de Republica Italiană, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului italian,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La data de 8 octombrie 2018, prin Decizia (UE) 2018/1510 a Consiliului (4), dna Micaela FANELLI a fost numită din nou în calitatea de membru pentru a lua în considerare noul său mandat.

                     (2)

                     Două locuri de membru în cadrul Comitetului Regiunilor au devenit vacante ca urmare a încheierii mandatelor dnei Micaela FANELLI și dnei Catiuscia MARINI.

                     (3)

                     Un loc de membru în cadrul Comitetului Regiunilor a devenit vacant ca urmare a încheierii mandatului în temeiul căruia a fost propus dl Matteo Luigi BIANCHI [Sindaco del Comune di Morazzone (VA)],

               ADOPTĂ PREZENTA DECIZIE:

            Articolul 1
            Sunt numiți în calitatea de membri în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                        —

                        dna Virginia RAGGI, Sindaco di Roma Capitale;

                        —

                        dl Alberto CIRIO, Presidente della Regione Piemonte;

                        —

                        dl Matteo Luigi BIANCHI, Consigliere del Comune di Morazzone (VA) (schimbare de mandat).

            Articolul 2
            Prezenta decizie intră în vigoare la data adoptării.

            Adoptată la Bruxelles, 10 septembrie 2019.

                  Pentru Consiliu

                  Președintele

               T. TUPPURAINEN

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

            (4)  Decizia (UE) 2018/1510 a Consiliului din 8 octombrie 2018 de numire a doi membri, propuși de Republica Italiană, în cadrul Comitetului Regiunilor (JO L 255, 11.10.2018, p. 15).


title: Decizia (UE) 2019/1526 a Parlamentului European din 26 martie 2019 privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2017

text:
               27.9.2019

               RO

               Jurnalul Oficial al Uniunii Europene

               L 249/304

      DECIZIA (UE) 2019/1526 A PARLAMENTULUI EUROPEAN
      din 26 martie 2019
      privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2017
      PARLAMENTUL EUROPEAN,

                  —

                  având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2017,

                  —

                  având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2017, însoțit de răspunsul Agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 12 februarie 2019 privind descărcarea de gestiune a Agenției în ceea ce privește execuția bugetară pentru exercițiul financiar 2017 (05825/2019 – C8-0070/2019),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (4), în special articolul 70,

                  —

                  având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (5), în special articolul 21,

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0136/2019),

         1.

            aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2017;

         2.

            încredințează președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 434, 30.11.2018, p. 169.

         (2)  JO C 434, 30.11.2018, p. 169.

         (3)  JO L 298, 26.10.2012, p. 1.

         (4)  JO L 193, 30.7.2018, p. 1.

         (5)  JO L 53, 22.2.2007, p. 1.

         (6)  JO L 328, 7.12.2013, p. 42.


Decizia Comisiei din 23/01/2019 de declarare a unei concentrări compatibilă cu piaţa comună (Cazul COMP/M.9095 - UPL / ARYSTA LIFESCIENCE) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 22/10/2019 de declarare a unei concentrări compatibilă cu piaţa comună (Cazul COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2019/2112 a Consiliului din 9 decembrie 2019 de modificare a Deciziei (PESC) 2017/2303 în sprijinul continuării punerii în aplicare a Rezoluției Consiliului de Securitate al ONU 2118 (2013) și a Deciziei EC-M-33/DEC.1 a Consiliului executiv al OIAC privind distrugerea armelor chimice siriene în cadrul punerii în aplicare a Strategiei UE împotriva proliferării armelor de distrugere în masă

text:
                  10.12.2019

                  RO

                  Jurnalul Oficial al Uniunii Europene

                  L 318/159

         DECIZIA (PESC) 2019/2112 A CONSILIULUI
         din 9 decembrie 2019
         de modificare a Deciziei (PESC) 2017/2303 în sprijinul continuării punerii în aplicare a Rezoluției Consiliului de Securitate al ONU 2118 (2013) și a Deciziei EC-M-33/DEC.1 a Consiliului executiv al OIAC privind distrugerea armelor chimice siriene în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 12 decembrie 2017, Consiliul a adoptat Decizia (PESC) 2017/2303 (1).

                     (2)

                     Decizia (PESC) 2017/2303 prevede o perioadă de punere în aplicare de 12 luni pentru activitățile menționate la articolul 1 alineatul (2), care curge de la data încheierii acordului de finanțare menționat la articolul 3 alineatul (3) din decizie.

                     (3)

                     La 10 decembrie 2018, Consiliul a adoptat Decizia (PESC) 2018/1943 (2) care a prelungit perioada de punere în aplicare a Deciziei (PESC) 2017/2303 cu 12 luni.

                     (4)

                     La 24 iunie 2019, Organizația pentru Interzicerea Armelor Chimice (OIAC), care este responsabilă de implementarea din punct de vedere tehnic a proiectului sprijinit prin Decizia (PESC) 2017/2303, a solicitat Uniunii autorizarea pentru prelungirea cu 24 de luni a perioadei de punere în aplicare a Deciziei (PESC) 2017/2303, până la un total de 48 de luni.

                     (5)

                     Această prelungire suplimentară a perioadei de punere în aplicare a Deciziei (PESC) 2017/2303 ar permite OIAC să continue implementarea activităților menționate la articolul 1 alineatul (2) din respectiva decizie după data expirării prevăzută la articolul 5 alineatul (2) din respectiva decizie și să atingă obiectivele planificate ale acelor activități, inclusiv consolidarea capacității OIAC de a aborda amenințarea reprezentată de utilizarea armelor chimice.

                     (6)

                     Modificarea solicitată a Deciziei (PESC) 2017/2303 vizează articolul 5 alineatul (2) și punctul 8 din anexa la respectiva decizie, unde mențiunile referitoare la durata proiectului ar trebui să fie modificate.

                     (7)

                     Continuarea activităților menționate la articolul 1 alineatul (2) din Decizia (PESC) 2017/2303, astfel cum se specifică în mod expres în cererea înaintată de OIAC la 24 iunie 2019, ar putea fi asigurată fără implicații în ceea ce privește resursele.

                     (8)

                     Prin urmare, Decizia (PESC) 2017/2303 ar trebui să fie modificată pentru a permite continuarea implementării activităților menționate la articolul 1 alineatul (2) din respectiva decizie, prin prelungirea în mod corespunzător a duratei sale,

               ADOPTĂ PREZENTA DECIZIE:

            Articolul 1
            Decizia (PESC) 2017/2303 se modifică după cum urmează:

                        1.

                        Articolul 5 alineatul (2) se înlocuiește cu următorul text:

                                    „(2)

                                    Prezenta decizie expiră la 48 de luni de la data încheierii acordului de finanțare dintre Comisie și OIAC menționat la articolul 3 alineatul (3) sau expiră la șase luni de la intrarea sa în vigoare în cazul în care acordul de finanțare respectiv nu a fost încheiat până atunci.”

                        2.

                        Textul punctului 8 din anexă se înlocuiește cu următorul text:
                        „Durata estimată
                        Durata proiectului este prevăzută a fi de 48 de luni.”

            Articolul 2
            Prezenta decizie intră în vigoare la data adoptării.

            Adoptată la Bruxelles, 9 decembrie 2019.

                  Pentru Consiliu

                  Președintele

               J. BORRELL FONTELLES

            (1)  Decizia (PESC) 2017/2303 a Consiliului din 12 decembrie 2017 în sprijinul continuării punerii în aplicare a Rezoluției Consiliului de Securitate al ONU 2118(2013) și a Deciziei EC-M-33/DEC.1 a Consiliului executiv al OIAC privind distrugerea armelor chimice siriene în cadrul punerii în aplicare a Strategiei UE împotriva proliferării armelor de distrugere în masă (JO L 329, 13.12.2017, p. 55).

            (2)  Decizia (PESC) 2018/1943 a Consiliului din 10 decembrie 2018 de modificare a Deciziei (PESC) 2017/2303 în sprijinul continuării punerii în aplicare a Rezoluției Consiliului de Securitate al ONU 2118 (2013) și a Deciziei EC-M-33/DEC.1 a Consiliului executiv al OIAC privind distrugerea armelor chimice siriene în cadrul punerii în aplicare a Strategiei UE împotriva proliferării armelor de distrugere în masă (JO L 314, 11.12.2018, p. 58).


Decizia Comisiei din 23/01/2020 de declarare a unei concentrări compatibilă cu piaţa comună (Cazul COMP/M.9612 - CENTRAL GROUP / SIGNA PRIME / MAHIS JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2020/155 a Consiliului din 24 octombrie 2019 privind semnarea și încheierea, în numele Uniunii, a Acordului dintre Uniunea Europeană și Republica Federală Somalia privind statutul misiunii Uniunii Europene de consolidare a capacităților în Somalia (EUCAP Somalia)

text:
                  6.2.2020

                  RO

                  Jurnalul Oficial al Uniunii Europene

                  L 34/3

         DECIZIA (PESC) 2020/155 A CONSILIULUI
         din 24 octombrie 2019
         privind semnarea și încheierea, în numele Uniunii, a Acordului dintre Uniunea Europeană și Republica Federală Somalia privind statutul misiunii Uniunii Europene de consolidare a capacităților în Somalia (EUCAP Somalia)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 16 iulie 2012, Consiliul a adoptat Decizia 2012/389/PESC (1) privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR).

                     (2)

                     Articolul 8 din Decizia 2012/389/PESC prevede că statutul EUCAP NESTOR și al personalului său, inclusiv, după caz, privilegiile, imunitățile și alte garanții necesare pentru executarea și derularea în bune condiții a EUCAP NESTOR, ar trebui să facă obiectul unui acord încheiat în temeiul articolului 37 din Tratatul privind Uniunea Europeană și în conformitate cu procedura prevăzută la articolul 218 din Tratatul privind funcționarea Uniunii Europene.

                     (3)

                     La 15 iulie 2012, Prim-ministrul Guvernului federal de tranziție al Republicii Somalia a confirmat, într-o scrisoare adresată Înaltului Reprezentant al Uniunii pentru afaceri externe și politica de securitate, că „drepturile și obligațiile cuprinse în acordul privind statutul misiunii Atalanta conduse de UE, încheiat la 31 decembrie 2008, se vor aplica și misiunii EUCAP NESTOR, personalului, incintelor și resurselor acesteia”.

                     (4)

                     La 12 decembrie 2016, prin Decizia (PESC) 2016/2240 (2), Consiliul a decis ca EUCAP NESTOR să se axeze pe asistarea Somaliei în consolidarea capacității sale în materie de securitate maritimă pentru a îi permite să aplice mai eficient legislația maritimă. Decizia (PESC) 2016/2240 a redenumit EUCAP NESTOR ca fiind EUCAP Somalia. Prin urmare, a părut oportună încheierea unui acord formal privind statutul misiunii cu Republica Federală Somalia, în mod specific pentru EUCAP Somalia.

                     (5)

                     La 12 aprilie 2018, Consiliul a adoptat o decizie de autorizare a începerii negocierilor cu Republica Federală Somalia pentru un acord cu privire la statutul misiunii Uniunii Europene de consolidare a capacităților în Somalia (EUCAP Somalia).

                     (6)

                     Între Uniune și Republica Federală Somalia a fost negociat un acord privind statutul EUCAP Somalia în această țară.

                     (7)

                     Acordul ar trebui aprobat în numele Uniunii,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul dintre Uniunea Europeană și Republica Federală Somalia privind statutul misiunii Uniunii Europene de consolidare a capacităților în Somalia (EUCAP Somalia) („acordul”).
            Textul acordului se atașează la prezenta decizie.

            Articolul 2
            Președintele Consiliului este autorizat să numească persoana împuternicită sau persoanele împuternicite să semneze acordul prin care Uniunea își asumă obligații.

            Articolul 3
            Prezenta decizie intră în vigoare la data adoptării.

            Adoptată la Luxemburg, 24 octombrie 2019.

                  Pentru Consiliu

                  Președintele

               A.-K. PEKONEN

            (1)  Decizia 2012/389/PESC a Consiliului din 16 iulie 2012 privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 187, 17.7.2012, p. 40).

            (2)  Decizia (PESC) 2016/2240 a Consiliului din 12 decembrie 2016 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 337, 13.12.2016, p. 18).


title: Decizia Consiliului din 25 mai 2020 de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2020 2020/C 178 I/01

text:
                  28.5.2020

                  RO

                  Jurnalul Oficial al Uniunii Europene

                  CI 178/1

         DECIZIA CONSILIULUI
         din 25 mai 2020
         de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2020
         (2020/C 178 I/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:

                     —

                     bugetul Uniunii pentru exercițiul financiar 2020 a fost adoptat definitiv la 27 noiembrie 2019 (2);

                     —

                     la 30 aprilie 2020, Comisia a înaintat o propunere care conținea proiectul de buget rectificativ nr. 4 la bugetul general pentru exercițiul financiar 2020;

                     —

                     este important să se permită adoptarea rapidă a proiectului de buget rectificativ nr. 4/2020 pentru a acorda asistență din Fondul de solidaritate al Uniunii Europene statelor membre în cauză, afectate de catastrofe naturale, ținând seama, de asemenea, de situația COVID-19, care exercită deja o presiune sporită asupra finanțelor statelor membre respective. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul (nr. 1),

               ADOPTĂ PREZENTA DECIZIE:

            Articol unic
            Poziția Consiliului privind proiectul de buget rectificativ nr. 4 al Uniunii Europene pentru exercițiul financiar 2020 a fost adoptată la 25 mai 2020.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu

            Adoptată la Bruxelles, 25 mai 2020.

                  Pentru Consiliu

                  Președintele

               G. GRLIĆ RADMAN

            (1)  JO L 193, 30.7.2018, p. 1.

            (2)  JO L 57, 27.2.2020, p. 1.


Decizia Comisiei din 25/05/2020 de declarare a unei concentrări compatibilă cu piaţa comună (Cazul COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2020/902 a Consiliului din 29 iunie 2020 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)

text:
                  30.6.2020

                  RO

                  Jurnalul Oficial al Uniunii Europene

                  L 207/30

         DECIZIA (PESC) 2020/902 A CONSILIULUI
         din 29 iunie 2020
         de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 3 iulie 2013, Consiliul a adoptat Decizia 2013/354/PESC (1), care a prelungit EUPOL COPPS de la 1 iulie 2013.

                     (2)

                     La 28 iunie 2019, Consiliul a adoptat Decizia (PESC) 2019/1114 (2) care a modificat Decizia 2013/354/PESC și a prelungit-o de la 1 iulie 2019 până la 30 iunie 2020.

                     (3)

                     Comitetul politic și de securitate („COPS”) a convenit la 28 martie 2019 și a confirmat la 16 aprilie 2020 că misiunea ar trebui să fie prelungită pentru o perioadă suplimentară de 12 luni, respectiv până la 30 iunie 2021, cu același mandat, cu premisa că misiunea va face obiectul unei reexaminări strategice de îndată ce împrejurările permit aceasta.

                     (4)

                     EUPOL COPPS ar trebui să beneficieze de o valoare de referință financiară pentru această nouă perioadă de un an.

                     (5)

                     La 14 mai 2020, COPS a convenit, de asemenea, că dl Kauko AALTOMAA, care a fost numit șef al misiunii la 28 septembrie 2017 prin Decizia (PESC) 2017/1802 a Comitetului politic și de securitate (3) și al cărui mandat a fost prelungit, la 2 iulie 2019, până la 30 iunie 2020 prin Decizia (PESC) 2019/1165 a Comitetului politic și de securitate (4), ar trebui să îndeplinească în continuare această funcție până la 30 septembrie 2020.

                     (6)

                     Decizia 2013/354/PESC ar trebui modificată în consecință.

                     (7)

                     EUPOL COPPS se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia 2013/354/PESC se modifică după cum urmează:

                        1.

                        La articolul 6 se adaugă următorul alineat:

                           „(8)   Domnul Kauko AALTOMAA este șeful misiunii de la 1 iulie 2020 până la 30 septembrie 2020.”

                        2.

                        La articolul 12 alineatul (1) se adaugă următorul paragraf:
                        „Valoarea de referință financiară destinată să acopere cheltuielile aferente EUPOL COPPS în perioada de la 1 iulie 2020 până la 30 iunie 2021 este de 12 651 893,91 EUR.”

                        3.

                        La articolul 15, al treilea paragraf se înlocuiește cu următorul text:
                        „Decizia expiră la 30 iunie 2021.”

            Articolul 2
            Prezenta decizie intră în vigoare la data adoptării.
            Se aplică de la 1 iulie 2020.

            Adoptată la Bruxelles, 29 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 185, 4.7.2013, p. 12).

            (2)  Decizia (PESC) 2019/1114 a Consiliului din 28 iunie 2019 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 176, 1.7.2019, p. 5).

            (3)  Decizia (PESC) 2017/1802 a Comitetului politic și de securitate din 28 septembrie 2017 privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2017) (JO L 259, 7.10.2017, p. 20).

            (4)  Decizia (PESC) 2019/1165 a Comitetului politic și de securitate din 2 iulie 2019 de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2019) (JO L 182, 8.7.2019, p. 43).


title: Decizia (UE) 2020/963 a Consiliului din 26 iunie 2020 privind încheierea unui protocol de modificare a acordului euromediteraneean privind serviciile de transport aerian între Comunitatea Europeană și statele membre ale acesteia, pe de o parte, și Regatul Maroc, pe de altă parte, pentru a lua în considerare aderarea Republicii Bulgaria și a României la Uniunea Europeană

text:
                  6.7.2020

                  RO

                  Jurnalul Oficial al Uniunii Europene

                  L 214/1

         DECIZIA (UE) 2020/963 A CONSILIULUI
         din 26 iunie 2020
         privind încheierea unui protocol de modificare a acordului euromediteraneean privind serviciile de transport aerian între Comunitatea Europeană și statele membre ale acesteia, pe de o parte, și Regatul Maroc, pe de altă parte, pentru a lua în considerare aderarea Republicii Bulgaria și a României la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2) coroborat cu articolul 218 alineatul (6) litera (a) și cu articolul 218 alineatul (8) primul paragraf,
         având în vedere Actul de aderare a Republicii Bulgaria și a României la Uniunea Europeană, în special articolul 6 alineatul (2),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     La 5 decembrie 2004, Consiliul a autorizat Comisia să negocieze un acord euromediteraneean privind serviciile de transport aerian între Comunitate și statele membre ale acesteia, pe de o parte, și Maroc, pe de altă parte.

                     (2)

                     Acordul euromediteraneean privind serviciile de transport aerian între Comunitatea Europeană și statele membre ale acesteia, pe de o parte, și Regatul Maroc, pe de altă parte (2) („acordul”), a fost semnat la Bruxelles la 12 decembrie 2006.

                     (3)

                     Tratatul de aderare a Republicii Bulgaria și a României la Uniunea Europeană a fost semnat la Luxemburg la 25 aprilie 2005 și a intrat în vigoare la 1 ianuarie 2007.

                     (4)

                     Este necesar un protocol de modificare a acordului pentru a lua în considerare aderarea la Uniunea Europeană a Republicii Bulgaria și a României.

                     (5)

                     Protocolul a fost semnat la 18 iunie 2012.

                     (6)

                     Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și îi succede acesteia.

                     (7)

                     În consecință, protocolul ar trebui să fie aprobat,

               ADOPTĂ PREZENTA DECIZIE:

            Articolul 1
            Prin prezenta decizie se aprobă, în numele Uniunii Europene și a statelor membre ale acesteia, Protocolul de modificare a acordului euromediteraneean privind serviciile de transport aerian între Comunitatea Europeană și statele membre ale acesteia, pe de o parte, și guvernul Regatului Maroc, pe de altă parte, pentru a lua în considerare aderarea la Uniunea Europeană a Republicii Bulgaria și a României („protocolul”) (3).

            Articolul 2
            Președintele Consiliului efectuează, în numele Uniunii și al statelor membre ale acesteia, notificarea prevăzută la articolul 4 din protocol (4) și următoarea declarație:

               „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia, de la data menționată exercitând toate drepturile și obligațiile Comunității Europene. Prin urmare, trimiterile la «Comunitatea Europeană» sau la «Comunitatea» din textul acordului și din cel al protocolului se interpretează ca trimiteri la «Uniunea Europeană», respectiv la «Uniunea».”

            Articolul 3
            Prezenta decizie intră în vigoare la data adoptării sale.

            Adoptată la Bruxelles, 26 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Aprobarea din 17 iunie 2020 (nepublicată încă în Jurnalul Oficial).

            (2)  JO L 386, 29.12.2006, p. 57.

            (3)  Textul protocolului a fost publicat în JO L 200, 27.7.2012, p. 25, împreună cu decizia privind semnarea și aplicarea sa cu titlu provizoriu.

            (4)  Data intrării în vigoare a protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2020/964 a Consiliului din 26 iunie 2020 privind poziția care urmează să fie adoptată, în numele Uniunii Europene, în cadrul Consiliului membrilor Consiliului oleicol internațional, în ceea ce privește standardele comerciale care se aplică uleiurilor de măsline și uleiurilor din resturi de măsline

text:
                  6.7.2020

                  RO

                  Jurnalul Oficial al Uniunii Europene

                  L 214/3

         DECIZIA (UE) 2020/964 A CONSILIULUI
         din 26 iunie 2020
         privind poziția care urmează să fie adoptată, în numele Uniunii Europene, în cadrul Consiliului membrilor Consiliului oleicol internațional, în ceea ce privește standardele comerciale care se aplică uleiurilor de măsline și uleiurilor din resturi de măsline
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul internațional din 2015 cu privire la uleiul de măsline și măslinele de masă (denumit în continuare „acordul”) a fost semnat în numele Uniunii în conformitate cu Decizia (UE) 2016/1892 a Consiliului (1) la 18 noiembrie 2016 la sediul din New York al Organizației Națiunilor Unite, sub rezerva încheierii sale la o dată ulterioară. Acordul a intrat în vigoare cu titlu provizoriu la 1 ianuarie 2017, în conformitate cu articolul 31 alineatul (2) din acord.

                     (2)

                     Acordul a fost încheiat la 17 mai 2019, în numele Uniunii, prin Decizia (UE) 2019/848 a Consiliului (2).

                     (3)

                     În temeiul articolului 7 alineatul (1) din acord, Consiliul membrilor Consiliului oleicol internațional (denumit în continuare „Consiliul membrilor”) urmează să adopte decizii de modificare a standardelor comerciale aplicabile uleiurilor de măsline și uleiurilor din resturi de măsline.

                     (4)

                     În cadrul celei de a 111-a sesiuni, care va avea loc în perioada 29 iunie-3 iulie 2020, Consiliul membrilor urmează să adopte decizii de modificare a standardelor comerciale care se aplică uleiurilor de măsline și uleiurilor din resturi de măsline (denumite în continuare „decizii de modificare”).

                     (5)

                     Este necesar să se stabilească poziția care urmează să fie luată în numele Uniunii în cadrul Consiliului membrilor, deoarece deciziile de modificare vor avea efecte juridice asupra Uniunii în ceea ce privește comerțul internațional cu ceilalți membri ai Consiliului oleicol internațional (IOC) și vor putea influența în mod decisiv conținutul dreptului Uniunii, mai exact în ceea ce privește standardele de comercializare referitoare la uleiul de măsline adoptate de Comisie în temeiul articolului 75 din Regulamentul (UE) nr. 1308/2013 al Parlamentului European și al Consiliului (3).

                     (6)

                     Deciziile de modificare care urmează să fie adoptate de Consiliul membrilor se referă la introducerea arborelui decizional referitor la delta-7-stigmastenol pentru uleiurile de măsline rafinate și pentru uleiurile de măsline compuse din uleiuri de măsline rafinate și din uleiuri de măsline virgine, precum și la revizuirea titlului, a marjelor de precizie, a cifrelor și a cromatogramelor. Deciziile de modificare au fost discutate pe larg de experții științifici și tehnici ai Comisiei și ai statelor membre în domeniul uleiului de măsline. Deciziile de modificare vor contribui la armonizarea la nivel internațional a standardelor privind uleiul de măsline și vor stabili un cadru care va asigura o concurență loială în comerțul cu produse din sectorul uleiului de măsline. Prin urmare, deciziile de modificare ar trebui sprijinite. În consecință, vor fi necesare modificări ale Regulamentului (CEE) nr. 2568/91 al Comisiei (4).

                     (7)

                     Dacă adoptarea deciziilor de modificare în cadrul celei de a 111-a sesiuni a Consiliului membrilor este amânată ca urmare a faptului că unii membri nu sunt în măsură să își dea acordul, poziția de a sprijini adoptarea deciziilor de modificare ar trebui adoptată, în numele Uniunii, în cadrul unei eventuale proceduri de adoptare de către Consiliul membrilor prin schimb de corespondență, în temeiul articolului 10 alineatul (6) din acord. Procedura de adoptare prin schimb de corespondență ar trebui inițiată înainte de următoarea sesiune ordinară a Consiliului membrilor din noiembrie 2020.

                     (8)

                     În vederea apărării intereselor Uniunii, dacă este probabil ca poziția care urmează să fie adoptată în numele Uniunii să fie afectată de noi informații științifice sau tehnice prezentate înaintea sau în timpul celei de a 111-a sesiuni a Consiliului membrilor, reprezentanților Uniunii în Consiliul membrilor ar trebui să li se permită să solicite amânarea adoptării deciziilor de modificare,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul celei de a 111-a sesiuni a Consiliului membrilor din 29 iunie-3 iulie 2020, sau în cadrul unei proceduri de adoptare a deciziilor de către Consiliul membrilor printr-un schimb de corespondență care urmează să fie inițiat înainte de următoarea sa sesiune ordinară din noiembrie 2020, în ceea ce privește standardele comerciale care se aplică uleiurilor de măsline și uleiurilor din resturi de măsline, este de a sprijini adoptarea de către Consiliul membrilor a deciziilor de modificare a standardelor comerciale care se aplică uleiurilor de măsline și uleiurilor din resturi de măsline (5).

            Articolul 2
            Dacă există probabilitatea ca poziția menționată la articolul 1 să fie afectată de informații științifice sau tehnice noi prezentate înaintea sau în timpul celei de a 111-a sesiuni a Consiliului membrilor, Uniunea solicită ca adoptarea de către Consiliul membrilor a deciziilor de modificare a standardelor comerciale aplicabile uleiurilor de măsline și uleiurilor din resturi de măsline să fie amânată până la stabilirea poziției Uniunii pe baza respectivelor informații noi.

            Articolul 3
            Prezenta decizie intră în vigoare la data adoptării.

            Adoptată la Bruxelles, 26 iunie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia (UE) 2016/1892 a Consiliului din 10 octombrie 2016 privind semnarea, în numele Uniunii Europene, și aplicarea provizorie a Acordului internațional din 2015 cu privire la uleiul de măsline și măslinele de masă (JO L 293, 28.10.2016, p. 2).

            (2)  Decizia (UE) 2019/848 a Consiliului din 17 mai 2019 privind încheierea în numele Uniunii Europene a Acordului internațional din 2015 cu privire la uleiul de măsline și măslinele de masă (JO L 139, 27.5.2019, p. 1).

            (3)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

            (4)  Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (JO L 248, 5.9.1991, p. 1).

            (5)  A se vedea documentul 8457/20 la http://register.consilium.europa.eu


Decizia Comisiei din 11/02/2020 de declarare a unei concentrări compatibilă cu piaţa comună (Cazul COMP/M.9641 - SNAM / FSI / OLT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 15/04/2020 de declarare a unei concentrări compatibilă cu piaţa comună (Cazul COMP/M.9769 - VW GROUP / MUNICH RE GROUP / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 3 iulie 2020 de numire a membrilor Comitetului științific și tehnic 2020/C 223 I/01

text:
                  7.7.2020

                  RO

                  Jurnalul Oficial al Uniunii Europene

                  CI 223/1

         DECIZIA CONSILIULUI
         din 3 iulie 2020
         de numire a membrilor Comitetului științific și tehnic
         (2020/C 223 I/01)
         CONSILIUL UNIUNII EUROPENE,
         având în vedere Tratatul de instituire a Comunității Europene a Energiei Atomice, în special articolul 134 alineatul (2),
         după consultarea Comisiei Europene,
         întrucât:

                     (1)

                     Prin decizia din 6 noiembrie 2018 (1), Consiliul a numit membrii Comitetului științific și tehnic (denumit în continuare „comitetul”) pentru perioada 6 noiembrie 2018-6 noiembrie 2023.

                     (2)

                     În urma retragerii Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumită în continuare „Euratom”) și în conformitate cu articolul 50 alineatul (3) din Tratatul privind Uniunea Europeană, care se aplică Euratomului în temeiul articolului 106a din Tratatul de instituire a Comunității Europene a Energiei Atomice, și cu articolul 7 alineatul (1) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (2), mandatele celor trei membri ai comitetului desemnați de Regatul Unit al Marii Britanii și Irlandei de Nord, domnul Frank BRISCOE, domnul Martin MURRAY și doamna Fiona RAYMENT, au devenit vacante. Prin urmare, ar trebui numiți trei noi membri pentru durata rămasă a mandatului acestora,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membri în Comitetul științific și tehnic până la 6 noiembrie 2023:

                        —

                        domnul Andris ANSPOKS,

                        —

                        domnul Emmanuel SINAGRA,

                        —

                        doamna Beata TYBURSKA-PUESCHEL.

            Articolul 2
            Prezenta decizie intră în vigoare la data adoptării.

            Adoptată la Bruxelles, 3 iulie 2020.

                  Pentru Consiliu

                  Președintele

               M. ROTH

            (1)  Decizia Consiliului din 6 noiembrie 2018 de numire a membrilor Comitetului științific și tehnic (JO C 403, 9.11.2018, p. 2).

            (2)  JO L 29, 31.1.2020, p. 7.


title: Decizia (UE) 2020/1301 a Comisiei din 17 septembrie 2020 de aprobare, în numele Uniunii Europene, a modificării apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte

text:
                  18.9.2020

                  RO

                  Jurnalul Oficial al Uniunii Europene

                  L 304/6

         DECIZIA (UE) 2020/1301 A COMISIEI
         din 17 septembrie 2020
         de aprobare, în numele Uniunii Europene, a modificării apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2012/735/UE a Consiliului din 31 mai 2012 privind semnarea, în numele Uniunii, și aplicarea cu titlu provizoriu a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (1), în special articolul 4,
         întrucât:

                     (1)

                     Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte (2) (denumit în continuare „acordul”), a fost aplicat cu titlu provizoriu cu Peru de la 1 martie 2013 (3) și cu Columbia de la 1 august 2013 (4). Ecuadorul a aderat la acord prin intermediul unui protocol de aderare (5), care se aplică cu titlu provizoriu de la 1 ianuarie 2017 (6).

                     (2)

                     Articolul 209 din acord prevede posibilitatea de a adăuga noi indicații geografice la apendicele 1 la anexa XIII la acord după finalizarea procedurii de opoziție și după examinarea indicațiilor geografice astfel cum se prevede la articolul 208 din acord.

                     (3)

                     Columbia a prezentat Uniunii o cerere de adăugare a unor noi indicații geografice în apendicele 1 la anexa XIII la acord. Uniunea a finalizat procedura de opoziție și examinarea a două noi indicații geografice ale Columbiei.

                     (4)

                     Articolul 257 alineatul (2) din acord prevede că Subcomitetul pentru proprietatea intelectuală, instituit de părți în conformitate cu articolul 257 alineatul (1) din acord, este responsabil pentru evaluarea informațiilor menționate la articolul 209 din acord și pentru propunerea către Comitetul pentru comerț, instituit de către părți în conformitate cu articolul 12 alineatul (1) din acord, a modificării apendicelui 1 la anexa XIII la acord.

                     (5)

                     La 28 iulie 2020, Subcomitetul pentru proprietatea intelectuală a evaluat informațiile referitoare la cele două noi indicații geografice ale Columbiei și a propus Comitetului pentru comerț modificarea în consecință a apendicelui 1 la anexa XIII la acord.

                     (6)

                     Articolul 13 alineatul (1) litera (d) din acord prevede responsabilitatea Comitetului pentru comerț pentru evaluarea și adoptarea deciziilor preconizate în acord cu privire la orice subiect care îi este prezentat de către organismele specializate instituite în conformitate cu acordul.

                     (7)

                     În temeiul articolului 14 alineatul (3) din acord, în cazurile menționate la articolul 12 alineatul (4), orice decizie este adoptată de partea UE și de țara andină semnatară relevantă și intră în vigoare doar între părțile respective, cu condiția ca deciziile respective să nu afecteze drepturile și obligațiile unei alte țări andine semnatare. Chestiunea face obiectul dispozițiilor articolului 12 alineatul (4) întrucât se referă în mod exclusiv la relația bilaterală dintre partea UE și Columbia și a fost discutată în cadrul unei sesiuni bilaterale a Subcomitetului pentru proprietatea intelectuală.

                     (8)

                     Prin urmare, apendicele 1 la anexa XIII la acord trebuie modificat, iar modificările trebuie aprobate în numele Uniunii,

               DECIDE:

            Articolul 1
            Modificările aduse apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte, prezentate în proiectul de decizie a Comitetului pentru comerț, se aprobă în numele Uniunii Europene.
            Proiectul de decizie a Comitetului pentru comerț este prezentat în anexa la prezenta decizie.

            Articolul 2
            Șeful delegației Uniunii în cadrul Comitetului pentru comerț este autorizat să aprobe decizia comitetului respectiv în numele Uniunii Europene.

            Articolul 3
            Prezenta decizie se publică în Jurnalul Oficial al Uniunii Europene.
            După adoptarea sa, decizia Comitetului pentru comerț se publică în Jurnalul Oficial al Uniunii Europene.

            Adoptată la Bruxelles, 17 septembrie 2020.

                  Pentru Comisie

                  Președintele

               Ursula VON DER LEYEN

            (1)  JO L 354, 21.12.2012, p. 1.

            (2)  Acord comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (JO L 354, 21.12.2012, p. 3).

            (3)  Notificare privind aplicarea provizorie între Uniunea Europeană și Peru a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (JO L 56, 28.2.2013, p. 1).

            (4)  Notificare privind aplicarea provizorie între Uniunea Europeană și Columbia a Acordului comercial între Uniunea Europeană și statele membre ale acesteia, pe de o parte, și Columbia și Peru, pe de altă parte (JO L 201, 26.7.2013, p. 7).

            (5)  Protocol de aderare la Acordul comercial dintre Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Ecuadorului (JO L 356, 24.12.2016, p. 3).

            (6)  Notificare referitoare la aplicarea cu titlu provizoriu între Uniunea Europeană și Republica Ecuador a Protocolului de aderare la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a ține seama de aderarea Ecuadorului (JO L 358, 29.12.2016, p. 1).

            ANEXĂ

                  DECIZIA nr. […]/2020 A COMITETULUI PENTRU COMERȚ
                  din […] 2020
                  de modificare a apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte
                  COMITETUL PENTRU COMERȚ,
                  având în vedere Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte, în special articolul 13 alineatul (1) litera (d),
                  întrucât:

                              (1)

                              La 16 decembrie 2016, Columbia a prezentat Uniunii cererea sa de a adăuga noi indicații geografice în apendicele 1 la anexa XIII la acord, în temeiul articolului 209 din acord. Uniunea a finalizat procedura de opoziție și examinarea unui număr de două noi indicații geografice ale Columbiei.

                              (2)

                              La 28 iulie 2020, în temeiul articolului 257 alineatul (2) din acord, Subcomitetul pentru proprietatea intelectuală, în cadrul unei sesiuni între partea UE și Columbia, a evaluat informațiile cu privire la cele două noi indicații geografice ale Columbiei și a propus Comitetului pentru comerț să modifice în consecință apendicele 1 la anexa XIII la acord.

                              (3)

                              Prin urmare, apendicele 1 la anexa XIII la acord trebuie să fie modificat.

                              (4)

                              Decizia de a modifica apendicele 1 la anexa XIII la acord poate fi adoptată în cadrul unei sesiuni a Comitetului pentru comerț între partea UE și Columbia, în temeiul articolului 14 alineatul (3) din acordul comercial, întrucât se referă în mod exclusiv la relația bilaterală dintre acestea și nu afectează drepturile și obligațiile unei alte țări andine semnatare,

                        DECIDE:

                     Articolul 1
                     În tabelul de la litera (a) „Indicațiile geografice ale Columbiei pentru produse agricole și alimentare, vinuri, băuturi spirtoase și vinuri aromatizate” din apendicele 1 la anexa XIII la acord, se adaugă rubricile din anexa la prezenta decizie.

                     Articolul 2
                     Prezenta decizie, întocmită în două exemplare, este semnată de reprezentanții Comitetului pentru comerț autorizați să acționeze în numele părților în scopul modificării acordului. Prezenta decizie produce efecte începând cu data ultimei semnături.
                     Prezenta decizie intră în vigoare la data adoptării.

                     Adoptată la

                        Pentru Comitetul pentru comerț

                           Șeful delegației UE

                           Șeful delegației Columbiei

            ANEXĂ

                        ARROZ DE LA MESETA DE IBAGUÉ

                        Orez

                        CAFÉ DE SANTANDER

                        Cafea


title: Decizia (UE) 2020/1306 a Băncii Centrale Europene din 16 septembrie 2020 privind excluderea temporară a anumitor expuneri față de băncile centrale din indicatorul de măsurare a expunerii totale având în vedere pandemia de COVID-19 (BCE/2020/44)

text:
                  21.9.2020

                  RO

                  Jurnalul Oficial al Uniunii Europene

                  L 305/30

         DECIZIA (UE) 2020/1306 A BĂNCII CENTRALE EUROPENE
         din 16 septembrie 2020
         privind excluderea temporară a anumitor expuneri față de băncile centrale din indicatorul de măsurare a expunerii totale având în vedere pandemia de COVID-19 (BCE/2020/44)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuţii specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (1) litera (d),
         având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (2), în special articolul 500b,
         întrucât:

                     (1)

                     Cadrul Basel III a introdus un indicator al efectului de levier simplu, transparent și care nu se bazează pe risc pentru a acționa ca o măsură credibilă suplimentară la cerințele de capital bazate pe risc. Potrivit standardului privind indicatorul efectului de levier publicat de Comitetul de la Basel pentru supraveghere bancară (BCBS) în decembrie 2017 (denumit în continuare „standardul BCBS privind indicatorul efectului de levier”), pentru a facilita punerea în aplicare a politicilor monetare, în circumstanțe macroeconomice excepționale, o jurisdicție poate, la alegerea sa, să excludă temporar rezervele deținute la bănci centrale din indicatorul de măsurare a expunerii pentru calcularea indicatorului efectului de levier.

                     (2)

                     Standardul BCBS privind indicatorul efectului de levier a fost pus în aplicare pentru prima dată în legislația Uniunii prin Regulamentul (UE) nr. 575/2013. Articolul 430 din Regulamentul (UE) nr. 575/2013 prevede obligația instituțiilor de a transmite autorităților competente anumite informații privind indicatorul efectului de levier și componentele acestuia, în timp ce articolul 451 din acest regulament prevede obligația instituțiilor de a publica anumite informații privind indicatorul efectului de levier și gestionarea riscului efectului de levier excesiv.

                     (3)

                     Regulamentul (UE) nr. 575/2013 a fost modificat prin Regulamentul (UE) 2019/876 al Parlamentului European și al Consiliului (3), printre altele, pentru a reflecta revizuirile care au fost aduse standardului BCBS privind indicatorul efectului de levier astfel încât să se asigure condiții de concurență echitabile la nivel internațional pentru instituțiile stabilite în interiorul Uniunii, dar care operează în afara Uniunii, precum și faptul că indicatorul efectului de levier rămâne o completare eficace a cerințelor de fonduri proprii bazate pe risc. Regulamentul (UE) 2019/876 a introdus o cerință privind indicatorul efectului de levier pentru a completa sistemul de raportare și publicare a indicatorului efectului de levier. Regulamentul respectiv a introdus, de asemenea, posibilitatea excluderii temporare a anumitor expuneri față de băncile centrale din indicatorul de măsurare a expunerii totale a unei instituții în circumstanțe excepționale și pentru a facilita punerea în aplicare a politicilor monetare. Aceste modificări ale cadrului aferent indicatorului efectului de levier, inclusiv competența discreționară de a exclude anumite expuneri față de băncile centrale din indicatorul de măsurare a expunerii totale, vor deveni aplicabile la 28 iunie 2021.

                     (4)

                     Regulamentul (UE) nr. 575/2013 a fost ulterior modificat prin Regulamentul (UE) 2020/873 al Parlamentului European și al Consiliului (4), printre altele, pentru a prevedea posibilitatea de a exclude temporar anumite expuneri față de băncile centrale din calculul indicatorului de măsurare a expunerii totale a unei instituții înainte de 28 iunie 2021, și anume înainte de intrarea în vigoare a modificărilor cerinței privind indicatorul efectului de levier care au fost introduse prin Regulamentul (UE) 2019/876. În special, articolul 500b din Regulamentul (UE) nr. 575/2013 permite unei instituții să excludă anumite expuneri față de banca centrală a instituției din indicatorul de măsurare a expunerii totale atunci când autoritatea competentă a instituției a stabilit, după consultarea băncii centrale relevante, și a declarat public că există circumstanțe excepționale care justifică excluderea acestora pentru a facilita punerea în aplicare a politicilor monetare. Articolul 500b din Regulamentul (UE) nr. 575/2013 se aplică de la 27 iunie 2020.

                     (5)

                     Deși piețele financiare s-au stabilizat începând cu aprilie 2020, condițiile de finanțare din zona euro sunt mai stricte decât la începutul anului din cauza randamentelor mai mari ale obligațiunilor și a cotațiilor mai mici ale acțiunilor. Situația cauzată de pandemia de coronavirus (COVID-19) și, prin urmare, nevoia de a atinge și a menține în continuare un nivel ridicat de acomodare a politicii monetare, precum și fragilitatea și vulnerabilitățile economiilor din zona euro și ale canalului de transmisie a politicii monetare prin intermediul băncilor justifică punctul de vedere al Consiliului guvernatorilor Băncii Centrale Europene (BCE) potrivit căruia există circumstanțe excepționale care justifică excluderea temporară, până la 27 iunie 2021, a anumitor expuneri față de băncile centrale din Eurosistem din indicatorul de măsurare a expunerii totale a instituțiilor pentru a facilita punerea în aplicare a politicilor monetare în sensul articolului 500b din Regulamentul (UE) nr. 575/2013.

                     (6)

                     Expunerile care pot fi excluse cuprind monede și bancnote care constituie moneda legală în jurisdicția băncii centrale și active care reprezintă creanțe față de banca centrală, inclusiv rezerve deținute la banca centrală, în măsura în care aceste expuneri sunt relevante pentru transmiterea politicii monetare și, prin urmare, pentru punerea în aplicare a acesteia. Aceste expuneri includ depozitele deținute în facilitatea de depozit și soldurile deținute în conturile de rezerve deschise în cadrul Eurosistemului, inclusiv fondurile deținute pentru a îndeplini cerințele privind rezervele minime obligatorii. Expunerile care reprezintă creanțe față de banca centrală care nu au legătură cu punerea în aplicare a politicii monetare nu ar trebui să fie excluse din indicatorul de măsurare a expunerii totale.

                     (7)

                     Se preconizează că excluderea, în temeiul articolului 500b din Regulamentul (UE) nr. 575/2013, a anumitor expuneri față de băncile centrale din indicatorul de măsurare a expunerii totale ar veni în sprijinul instituțiilor de credit în ceea ce privește îndeplinirea în continuare a rolului acestora în finanțarea economiei reale, păstrând, în același timp, elementele-cheie ale cadrului de reglementare prudențial. Excluderea poate reduce eventualele constrângeri legate de introducerea unei noi cerințe privind fondurile proprii și pasivele eligibile care a fost pusă în aplicare în Uniune sub forma unei modificări aduse Regulamentului (UE) nr. 575/2013 prin Regulamentul (UE) 2019/876 pentru a reflecta standardul privind capacitatea totală de absorbție a pierderilor, aplicabilă de la 28 iunie 2019. În plus, deși indicatorul efectului de levier nu se va aplica până la 28 iunie 2021, din perspectiva comunicării clare a informațiilor financiare, excluderea anumitor expuneri față de băncile centrale din indicatorul de măsurare a expunerii totale ar putea fi benefică până la momentul respectiv. În special, instituțiile ar fi în măsură să facă public indicatorul efectului de levier, atât cu, cât și fără impactul expunerilor excluse. Aceste informații ar putea fi utile participanților la piața financiară pentru a evalua posibilii viitori indicatori ai efectului de levier ai instituțiilor după aplicarea indicatorului efectului de levier de la 28 iunie 2021.

                     (8)

                     BCE, în temeiul atribuțiilor sale în materie de politică monetară, a fost consultată în conformitate cu articolul 500b alineatul (2) din Regulamentul (UE) nr. 575/2013 în ceea ce privește stabilirea circumstanțelor excepționale care justifică excluderea în temeiul articolului 500b alineatul (1) din acest regulament (5),

               ADOPTĂ PREZENTA DECIZIE:

            Articolul 1
            Definiții
            Termenii utilizați în prezenta decizie au același sens ca termenii definiți în Regulamentul (UE) nr. 575/2013, aplicându-se totodată următoarele definiții:

                        1.

                        „Eurosistem” înseamnă „Eurosistem” în sensul Orientării (UE) 2015/510 a Băncii Centrale Europene (BCE/2014/60) (6);

                        2.

                        „facilitate de depozit” înseamnă o facilitate de depozit în sensul Orientării (UE) 2015/510 (BCE/2014/60);

                        3.

                        „cont de rezervă” înseamnă un cont de rezervă în sensul Regulamentului (CE) nr. 1745/2003 al Băncii Centrale Europene (BCE/2003/9) (7);

                        4.

                        „cerințe privind rezervele minime obligatorii” înseamnă cerințele privind rezervele minime obligatorii calculate în conformitate cu Regulamentul (CE) nr. 1745/2003 (BCE/2003/9);

                        5.

                        „entitate supravegheată semnificativă dintr-un stat membru din zona euro” înseamnă o entitate supravegheată semnificativă dintr-un stat membru din zona euro în sensul Regulamentului (UE) nr. 468/2014 al Băncii Centrale Europene (BCE/2014/17) (8).

            Articolul 2
            Stabilirea existenței circumstanțelor excepționale

               (1)   În sensul articolului 500b alineatul (2) din Regulamentul (UE) nr. 575/2013, BCE a stabilit că, sub rezerva alineatelor (2) și (3), există circumstanțe excepționale care justifică excluderea expunerilor față de băncile centrale, enumerate la articolul 500b alineatul (1) literele (a) și (b) din acest regulament, din indicatorul de măsurare a expunerii totale, în scopul facilitării punerii în aplicare a politicilor monetare.

               (2)   În ceea ce privește expunerile enumerate la articolul 500b alineatul (1) litera (b) din Regulamentul (UE) nr. 575/2013, stabilirea existenței circumstanțelor excepționale de la alineatul (1) se aplică expunerilor față de băncile centrale din Eurosistem care se referă la depozitele deținute în facilitatea de depozit sau la soldurile deținute în conturile de rezerve, inclusiv fondurile deținute pentru a îndeplini cerințele privind rezervele minime obligatorii.

               (3)   Stabilirea existenței circumstanțelor excepționale se aplică în legătură cu oricare instituție care este o entitate supravegheată semnificativă într-un stat membru din zona euro.

            Articolul 3
            Intrare în vigoare
            Prezenta decizie intră în vigoare în a cincea zi de la data publicării sale în Jurnalul Oficial al Uniunii Europene.

            Adoptată la Frankfurt pe Main, 16 septembrie 2020.

                  Președintele BCE

               Christine LAGARDE

            (1)  JO L 287, 29.10.2013, p. 63.

            (2)  JO L 176, 27.6.2013, p. 1.

            (3)  Regulamentul (UE) 2019/876 al Parlamentului European și al Consiliului din 20 mai 2019 de modificare a Regulamentului (UE) nr. 575/2013 în ceea ce privește indicatorul efectului de levier, indicatorul de finanțare stabilă netă, cerințele privind fondurile proprii și pasivele eligibile, riscul de credit al contrapărții, riscul de piață, expunerile față de contrapărți centrale, expunerile față de organisme de plasament colectiv, expunerile mari și cerințele referitoare la raportare și la publicarea informațiilor, și a Regulamentului (UE) nr. 648/2012 (JO L 150, 7.6.2019, p. 1).

            (4)  Regulamentul (UE) 2020/873 al Parlamentului European și a Consiliului din 24 iunie 2020 de modificare a Regulamentelor (UE) nr. 575/2013 și (UE) 2019/876 în ceea ce privește anumite ajustări ca răspuns la pandemia de COVID-19 (JO L 204, 26.6.2020, p. 4).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (BCE/2014/60) (JO L 91, 2.4.2015, p. 3).

            (7)  Regulamentul (CE) nr. 1745/2003 al Băncii Centrale Europene din 12 septembrie 2003 privind aplicarea rezervelor minime obligatorii (BCE/2003/9) (JO L 250, 2.10.2003, p. 10).

            (8)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).


title: Decizia (PESC) 2020/1312 a Consiliului din 21 septembrie 2020 de modificare a Deciziei 2013/798/PESC privind măsuri restrictive împotriva Republicii Centrafricane

text:
                  22.9.2020

                  RO

                  Jurnalul Oficial al Uniunii Europene

                  L 308/3

         DECIZIA (PESC) 2020/1312 A CONSILIULUI
         din 21 septembrie 2020
         de modificare a Deciziei 2013/798/PESC privind măsuri restrictive împotriva Republicii Centrafricane
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 23 decembrie 2013, Consiliul a adoptat Decizia 2013/798/PESC (1) privind măsuri restrictive împotriva Republicii Centrafricane.

                     (2)

                     La 28 iulie 2020, Consiliul de Securitate al ONU a adoptat Rezoluția 2536 (2020), care prelungește derogările de la embargoul asupra armelor.

                     (3)

                     Sunt necesare acțiuni suplimentare din partea Uniunii pentru punerea în aplicare a anumitor măsuri.

                     (4)

                     Prin urmare, Decizia 2013/798/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            La articolul 2 alineatul (1) din Decizia 2013/798/PESC, literele (g) și (h) se înlocuiesc cu următorul text:

                        „(g)

                        vânzării, furnizării, transferului sau exportului de arme cu un calibru mai mic sau egal cu 14,5 mm, de muniții și componente special concepute pentru aceste arme, de vehicule militare terestre neînarmate și de vehicule militare terestre montate cu arme cu un calibru mai mic sau egal cu 14,5 mm, precum și de piese de schimb ale acestora, de lansatoare de grenade și de muniții concepute special pentru astfel de arme, și nici furnizării de asistență conexă, către forțele de securitate ale Republicii Centrafricane, inclusiv instituțiile publice civile de aplicare a legii, în cazul în care astfel de arme, muniții, componente și vehicule sunt destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, astfel cum au fost notificate în prealabil comitetului;

                        (h)

                        vânzării, furnizării sau exportului de arme și alte echipamente letale conexe care nu figurează la articolul 2 alineatul (1) litera (g) și furnizării de asistență conexă către forțele de securitate ale Republicii Centrafricane, inclusiv instituțiile publice civile de aplicare a legii, în cazul în care astfel de arme și echipamente sunt destinate exclusiv sprijinirii sau utilizării în cadrul procesului RSS al Republicii Centrafricane, astfel cum au fost aprobate în prealabil de către comitet; sau”.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 21 septembrie 2020.

                  Pentru Consiliu

                  Președintele

               J. BORRELL FONTELLES

            (1)  Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


title: Decizia (PESC) 2020/1313 a Consiliului din 21 septembrie 2020 de modificare a Deciziei (PESC) 2020/489 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest

text:
                  22.9.2020

                  RO

                  Jurnalul Oficial al Uniunii Europene

                  L 308/4

         DECIZIA (PESC) 2020/1313 A CONSILIULUI
         din 21 septembrie 2020
         de modificare a Deciziei (PESC) 2020/489 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 2 aprilie 2020, Consiliul a adoptat Decizia (PESC) 2020/489 (1) prin care domnul Miroslav LAJČÁK a fost numit reprezentant special al Uniunii Europene (RSUE) pentru dialogul Belgrad‐Priștina și alte chestiuni regionale din Balcanii de Vest. Mandatul RSUE urmează să expire la 31 martie 2021.

                     (2)

                     În urma relansării dialogului Belgrad-Priștina în iulie 2020, ar trebui să fie recrutat personal suplimentar în cadrul echipei RSUE. Prin urmare, valoarea de referință financiară ar trebui adaptată în consecință,

               ADOPTĂ PREZENTA DECIZIE:

            Articolul 1
            La articolul 5 din Decizia (PESC) 2020/489, alineatul (1) se înlocuiește cu următorul text:

                  „(1)   Valoarea de referință financiară destinată să acopere cheltuielile aferente mandatului RSUE în perioada 2 aprilie 2020-31 martie 2021 este de 1 350 000 EUR.”

            Articolul 2
            Prezenta decizie intră în vigoare la data adoptării.

            Adoptată la Bruxelles, 21 septembrie 2020.

                  Pentru Consiliu

                  Președintele

               J. BORRELL FONTELLES

            (1)  Decizia (PESC) 2020/489 a Consiliului din 2 aprilie 2020 de numire a reprezentantului special al Uniunii Europene pentru dialogul Belgrad-Priștina și alte chestiuni regionale din Balcanii de Vest (JO L 105, 3.4.2020, p. 3).


Decizia Comisiei din 16/09/2020 de declarare a unei concentrări compatibilă cu piaţa comună (Cazul COMP/M.9895 - KKR / WAVES UK DIVESTCO) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 14/09/2020 de declarare a unei concentrări compatibilă cu piaţa comună (Cazul COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 01/09/2020 de declarare a unei concentrări compatibilă cu piaţa comună (Cazul COMP/M.9891 - HAYFIN CAPITAL MANAGEMENT / FRANS BONHOMME GROUP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/09/2020 de declarare a unei concentrări compatibilă cu piaţa comună (Cazul COMP/M.9942 - PARTNERS GROUP / BRIDGEPOINT / ROVENSA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/09/2020 de declarare a unei concentrări compatibilă cu piaţa comună (Cazul COMP/M.9909 - ISTA INTERNATIONAL / AAREAL BANK / OBJEGO) în temeiul Regulamentului (CE) nr. 139/2004 al Consiliului (Numai textul în limba germană este autentic.)


Decizia Comisiei din 18/09/2020 de declarare a unei concentrări compatibilă cu piaţa comună (Cazul COMP/M.9879 - APG / NPS / JMI / BRISA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 21 septembrie 2020 de numire a membrilor și a supleanților în Comitetul consultativ pentru libera circulație a lucrătorilor 2020/C 315 I/02

text:
                  23.9.2020

                  RO

                  Jurnalul Oficial al Uniunii Europene

                  CI 315/5

         DECIZIA CONSILIULUI
         din 21 septembrie 2020
         de numire a membrilor și a supleanților în Comitetul consultativ pentru libera circulație a lucrătorilor
         (2020/C 315 I/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
         având în vedere listele de candidați prezentate Consiliului de către guvernele statelor membre,
         întrucât:

                     (1)

                     Prin deciziile sale din 28 septembrie 2018 (2), 15 octombrie 2018 (3), 19 noiembrie 2018 (4), 18 februarie 2019 (5) și 14 mai 2019 (6), Consiliul a numit membrii și supleanții Comitetului consultativ pentru libera circulație a lucrătorilor (denumit în continuare „comitetul”) pentru perioada 25 septembrie 2018-24 septembrie 2020.

                     (2)

                     Membrii rămân în funcție până când se procedează la înlocuirea lor sau la reînnoirea mandatului lor.

                     (3)

                     Membrii și supleanții comitetului ar trebui să fie numiți pentru o perioadă de doi ani,

               ADOPTĂ PREZENTA DECIZIE:

            Articolul 1
            Sunt numiți în calitatea de membri și de supleanți în Comitetul consultativ pentru libera circulație a lucrătorilor pentru perioada 25 septembrie 2020-24 septembrie 2022:

                        I.

                        REPREZENTANȚI AI GUVERNELOR

                                    Țară

                                    Membri

                                    Supleanți

                                    Belgia

                                    Dl Frédéric POUPINEL DE VALENCE
                                    Dl Stéphane BALTAZAR LOPES

                                    Dl Tom PARYS

                                    Bulgaria

                                    Dl Hristo SIMEONOV
                                    Dna Tatiana GUEORGUIEVA

                                    Dl Atanas KOLCHAKOV

                                    Cehia

                                    Dna Anna DUMONT
                                    Dna Petra SILOVSKÁ

                                    Dna Andrea VESELÁ

                                    Danemarca

                                    Dl Stig Hansen NØRGAARD
                                    Dna Rikke Mark SEERUP

                                    Dna Louise SØRENSEN

                                    Germania

                                    Dna Marie BIELKE
                                    Dl Oliver MAOR

                                    Dna Patricia STOLL

                                    Estonia

                                    Dna Annika SEPP
                                    Dna Kadi KANARBIK

                                    Dna Thea TREIER

                                    Irlanda

                                    Dna Dympna BOYLE

                                    Grecia

                                    Dl Georgios NERANTZIS
                                    Dna Maria-Eirini MOUNTAKI

                                    Dna Panagiota STAMATIOU

                                    Spania

                                    Dna Ainara DORREMOCHEA FERNÁNDEZ
                                    Dl Manuel VELÁZQUEZ FERNÁNDEZ

                                    Dl Sancho ÍÑIGUEZ HERNÁNDEZ

                                    Franța

                                    Dna Olivia MONTEL

                                    Dna Malika EL MESTIRI

                                    Croația

                                    Dna Marija KNEŽEVIĆ KAJARI
                                    Dl Petar STRIŽAK

                                    Dna Davorka BUŠKULIĆ LEMIĆ

                                    Italia

                                    Cipru

                                    Letonia

                                    Dna Ilze ZVĪDRIŅA
                                    Dna Svetlana DJAČKOVA

                                    Dna Linda PAUGA

                                    Lituania

                                    Dna Rasa MALAIŠKIENĖ
                                    Dna Daiva LIUGIENĖ

                                    Dna Agnė PECIUKEVIČIENĖ

                                    Luxemburg

                                    Dl Jonathan PEREIRA NEVES
                                    Dl Laurent PEUSCH

                                    Dna Lynda JAMES

                                    Ungaria

                                    Malta

                                    Dl Mario XUEREB
                                    Dl Wayne BROWNRIGG

                                    Țările de Jos

                                    Dna Ghislaine WIDERA
                                    Dna Lydia LOUSBERG

                                    Dna Gaby BLOM-FABER

                                    Austria

                                    Dl Heinz KUTROWATZ
                                    Dna Martha ROJAS-PINEDA

                                    Dl Christian LACINA

                                    Polonia

                                    Dl Marcin WIATRÓW
                                    Dna Magdalena SWEKLEJ

                                    Dna Agnieszka ZDAK

                                    Portugalia

                                    Dna Helena BENTES

                                    România

                                    Dl Auraș MARINESCU
                                    Dna Carmen ŞTEFAN

                                    Dl Bogdan-Tiberius PAŞCA

                                    Slovenia

                                    Dna Nuša MAJHENC
                                    Dna Tanja GAŠPERŠIČ

                                    Dna Mojca GRUDNIK

                                    Slovacia

                                    Dna Andrea VAŇOVIČOVÁ
                                    Dna Martina JANÍKOVÁ

                                    Dna Silvia GATCIOVÁ

                                    Finlanda

                                    Dl Olli SORAINEN
                                    Dna Elina JOHANSSON

                                    Dl Jarmo TIUKKANEN

                                    Suedia

                                    Dna Johanna INGSCHÖLD
                                    Dl Jens ÖLANDER

                                    Dna Ilja TYKESSON

                        II.

                        REPREZENTANȚI AI ORGANIZAȚIILOR SINDICALE

                                    Țară

                                    Membri

                                    Supleanți

                                    Belgia

                                    Dl Joeri HENS
                                    Dna Nathalie DIESBECQ

                                    Bulgaria

                                    Dna Atanaska TODOROVA
                                    Dl Aleksandar ZAGOROV

                                    Dna Tzvetomila SABCHEVA

                                    Cehia

                                    Dl Vít SAMEK

                                    Dl Jan ČERMÁK

                                    Danemarca

                                    Dna Lotte Dickow SCHMIDT
                                    Dl Mads BUSCK

                                    Dna Käthe Munk RYOM

                                    Germania

                                    Dna Livia HENTSCHEL
                                    Dna Isabella SCHUPP

                                    Dl Fritz HEIL

                                    Estonia

                                    Dna Aija MAASIKAS

                                    Irlanda

                                    Dl Gerry LIGHT
                                    Dna Ethel BUCKLEY

                                    Dl David JOYCE

                                    Grecia

                                    Dl Efthymios KATSIKAS
                                    Dl Athanasios VASILOPOULOS

                                    Dl Themistoklis GRIGORIADIS

                                    Spania

                                    Dna Ana VIÑAS
                                    Dl José Antonio MORENO DÍAZ

                                    Dna Ana María CORRAL JUAN

                                    Franța

                                    Dna Maryline POULAIN
                                    Dl Romain LASSERRE

                                    Dl Christophe DAGUE

                                    Croația

                                    Dna Ana KRANJAC JULARIĆ
                                    Dna Sunčica BRNARDIĆ

                                    Dl David Jakov BABIĆ

                                    Italia

                                    Cipru

                                    Letonia

                                    Dna Nataļja PREISA
                                    Dl Kaspars RĀCENĀJS

                                    Dna Linda ROMELE

                                    Lituania

                                    Dna Janina MATUIZIENĖ
                                    Dl Ričardas GARUOLIS

                                    Dna Eglė ŽUKAUSKAITĖ

                                    Luxemburg

                                    Dl Carlos PEREIRA
                                    Dl Christophe KNEBELER

                                    Dna Vanessa CORREIA

                                    Ungaria

                                    Malta

                                    Dl Chris ATTARD
                                    Dl Kenny MUSCAT

                                    Țările de Jos

                                    Dna Imke van GARDINGEN
                                    Dna L. van KELLE

                                    Dna C.C.J. MULLER

                                    Austria

                                    Dl Johannes PEYRL
                                    Dl Michael TRINKO

                                    Dna Sarah BRUCKNER

                                    Polonia

                                    Dl Adam ROGALEWSKI
                                    Dl Maciej ZAKROCKI

                                    Dna Katarzyna BARTKIEWICZ

                                    Portugalia

                                    Dl José Manuel DA LUZ CORDEIRO
                                    Dl Fernando José MACHADO GOMES

                                    Dl Carlos Manuel DOS ANJOS ALVES

                                    România

                                    Dl Corneliu CONSTANTINOAIA
                                    Dl Liviu APOSTOIU

                                    Dl Adrian MARIN

                                    Slovenia

                                    Dl Marko TANASIČ
                                    Dl Gregor NOVAK

                                    Slovacia

                                    Dl Andrej BUCH
                                    Dna Mária SVOREŇOVÁ

                                    Dna Jana BERINCOVÁ

                                    Finlanda

                                    Dna Eve KYNTÄJÄ
                                    Dl Miika SAHAMIES

                                    Dna Taina VALLANDER

                                    Suedia

                                    Dna Sofia RÅSMAR
                                    Dna Tove NANDORF

                                    Dna Helena LARSSON

                        III.

                        REPREZENTANȚI AI ORGANIZAȚIILOR PATRONALE

                                    Țară

                                    Membri

                                    Supleanți

                                    Belgia

                                    Dna Annick HELLEBUYCK
                                    Dna Hilde THYS

                                    Dna Sandra COENEGRACHTS

                                    Bulgaria

                                    Dl Ivan ZAHARIEV
                                    Dna Jasmina SARAIVANOVA

                                    Dl Martin STOYANOV

                                    Cehia

                                    Dna Vladimíra DRBALOVÁ
                                    Dl Luděk MAZUCH

                                    Dna Jitka HLAVÁČKOVÁ

                                    Danemarca

                                    Dna Helene TANDERUP
                                    Dna Trine Birgitte HOUGAARD

                                    Dl Jørgen BANG-PETERSEN

                                    Germania

                                    Dna Carmen Eugenia BÂRSAN
                                    Dl Nicolas KELLER

                                    Dl Michael STIEFEL

                                    Estonia

                                    Dna Mare HIIESALU
                                    Dna Victoria METS

                                    Dna Piia ZIMMERMANN

                                    Irlanda

                                    Dna Kara McGANN
                                    Dna Nichola HARKIN

                                    Dna Meadhbh COSTELLO

                                    Grecia

                                    Spania

                                    Dna Miriam PINTO LOMENA
                                    Dna Patricia CIREZ MIQUELEIZ

                                    Dl Luis MÉNDEZ LÓPEZ

                                    Franța

                                    Dna Anne VAUCHEZ
                                    Dl Joseph LECHNER

                                    Dna Isabelle MAÎTRE

                                    Croația

                                    Dna Vedrana GADO
                                    Dna Iva NAPPHOLZ

                                    Dna Milica JOVANOVIĆ

                                    Italia

                                    Cipru

                                    Letonia

                                    Dna Ilona KIUKUCĀNE
                                    Dna Inese STEPIŅA

                                    Dl Jānis PUMPIŅŠ

                                    Lituania

                                    Dna Evelina JASAITĖ
                                    Dna Ieva MARCINKEVIČIŪTE

                                    Dna Aušra KERZIENĖ

                                    Luxemburg

                                    Dl Philippe HECK
                                    Dl François ENGELS

                                    Dna Cristelle BRETNACHER-CERVELLATI

                                    Ungaria

                                    Malta

                                    Dl Joe FARRUGIA

                                    Țările de Jos

                                    Dl Rob SLAGMOLEN
                                    Dl A.P.M.G. SCHOENMAECKERS

                                    Dl S. FOK

                                    Austria

                                    Dna Margit KREUZHUBER
                                    Dna Julia KLEIN

                                    Dna Claudia GOLSER

                                    Polonia

                                    Dl Jakub BIŃKOWSKI
                                    Dl Robert LISICKI

                                    Dl Dawid SEIFERT

                                    Portugalia

                                    Dna Cristina NAGY MORAIS
                                    Dl Nuno BERNARDO

                                    Dl Afonso Manuel ALVES E PINHO DE CARVALHO

                                    România

                                    Dna Cristina PASAT
                                    Dna Lorena SANDU

                                    Dna Amelia POPESCU

                                    Slovenia

                                    Dna Urška SOJČ
                                    Dl Danijel LAMPERGER

                                    Dna Barbara KRIVIC

                                    Slovacia

                                    Dl Branislav JANČUŠKA
                                    Dl Mário LELOVSKÝ

                                    Dna Zuzana KOHÚTOVÁ

                                    Finlanda

                                    Dl Mikko RÄSÄNEN
                                    Dl Mikko VIELTOJÄRVI

                                    Dna Karoliina RASI

                                    Suedia

                                    Dl Patrik KARLSSON
                                    Dl Tor HATLEVOLL

                                    Dl Robert CLOAREC

            Articolul 2
            Membrii încă nenominalizați vor fi numiți de Consiliu la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 21 septembrie 2020.

                  Pentru Consiliu

                  Președintele

               J. KLOECKNER

            (1)  JO L 141, 27.5.2011, p. 1.

            (2)  Decizia Consiliului din 28 septembrie 2018 de numire a membrilor și a supleanților în cadrul Comitetului consultativ pentru libera circulație a lucrătorilor (JO C 366, 10.10.2018, p. 3).

            (3)  Decizia Consiliului din 15 octombrie 2018 de numire a unor membri și supleanți din partea Portugaliei în cadrul Comitetului consultativ pentru libera circulație a lucrătorilor (JO C 376, 18.10.2018, p. 9).

            (4)  Decizia Consiliului din 19 noiembrie 2018 de numire a unor membri și supleanți din partea Italiei în cadrul Comitetului consultativ pentru libera circulație a lucrătorilor (JO C 421, 21.11.2018, p. 7).

            (5)  Decizia Consiliului din 18 februarie 2019 de numire a unor membri și supleanți din partea Greciei în cadrul Comitetului consultativ pentru libera circulație a lucrătorilor (JO C 67, 20.2.2019, p. 2).

            (6)  Decizia Consiliului din 14 mai 2019 de numire a unor membri și supleanți din partea Ungariei în cadrul Comitetului consultativ pentru libera circulație a lucrătorilor (JO C 169, 17.5.2019, p. 2).


title: Decizia (UE) 2020/1324 a Consiliului din 21 septembrie 2020 privind poziția care urmează să fie adoptată în numele Uniunii Europene în cadrul Consiliului Internațional al Cerealelor în ceea ce privește aderarea Regatului Unit la Convenția din 1995 privind comerțul cu cereale

text:
                  25.9.2020

                  RO

                  Jurnalul Oficial al Uniunii Europene

                  L 311/6

         DECIZIA (UE) 2020/1324 A CONSILIULUI
         din 21 septembrie 2020
         privind poziția care urmează să fie adoptată în numele Uniunii Europene în cadrul Consiliului Internațional al Cerealelor în ceea ce privește aderarea Regatului Unit la Convenția din 1995 privind comerțul cu cereale
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Convenția din 1995 privind comerțul cu cereale (denumită în continuare „convenția”) a fost încheiată de către Uniune prin Decizia 96/88/CE a Consiliului (1) și a intrat în vigoare la 1 iulie 1995. Convenția a fost încheiată pentru o perioadă de trei ani.

                     (2)

                     În temeiul articolului 33 din convenție, Consiliul Internațional al Cerealelor poate prelungi aplicarea convenției pentru perioade succesive ce nu depășesc doi ani pentru fiecare prelungire. De la încheierea acesteia, aplicarea convenției a fost prelungită periodic cu câte doi ani. Aplicarea convenției a fost prelungită ultima dată printr-o decizie a Consiliului Internațional al Cerealelor la 10 iunie 2019 (2) și rămâne în vigoare până la 30 iunie 2021.

                     (3)

                     În temeiul articolului 27 alineatul (2) din convenție, guvernele tuturor statelor pot adera la convenție în condițiile considerate adecvate de către Consiliul Internațional al Cerealelor.

                     (4)

                     La 9 aprilie 2020, Regatul Unit a depus o cerere formală de aderare la convenție începând cu data de 1 ianuarie 2021.

                     (5)

                     Regatul Unit este un producător important de cereale, în special orz și de grâu. În cazul în care se aprobă cererea Regatului Unit de a adera la convenție și, în consecință, de a participa în Consiliul Internațional al Cerealelor, Regatul Unit va fi membru importator în conformitate cu articolul 12 din convenție. Întrucât Uniunea este membru exportator, aderarea Regatului Unit nu va avea un impact asupra numărului de voturi alocate Uniunii în vederea votării în temeiul articolului 12 din convenție. Cu toate acestea, aderarea Regatului Unit va reduce, începând cu exercițiul financiar 2021/2022, numărul de voturi alocate Uniunii în temeiul articolului 11 din convenție, care determină contribuția financiară a membrilor.

                     (6)

                     Este oportun să se stabilească poziția care urmează să fie adoptată în numele Uniunii în cadrul Consiliului Internațional al Cerealelor și să se aprobe aderarea Regatului Unit la convenție cu condiția ca aderarea să nu producă efecte, iar convenția să nu se aplice cu titlu provizoriu, în ceea ce privește Regatul Unit, înainte de încheierea perioadei de tranziție menționate la articolul 126 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (3),

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Consiliului Internațional al Cerealelor este de a aproba aderarea Regatului Unit la Convenția din 1995 privind comerțul cu cereale cu condiția ca aderarea să nu producă efecte, iar convenția să nu se aplice cu titlu provizoriu, în ceea ce privește Regatul Unit, înainte de încheierea perioadei de tranziție menționate la articolul 126 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice.

            Articolul 2
            Prezenta decizie intră în vigoare la data adoptării.

            Adoptată la Bruxelles, 21 septembrie 2020.

                  Pentru Consiliu

                  Președintele

               J. KLOECKNER

            (1)  Decizia 96/88/CE a Consiliului din 19 decembrie 1995 referitoare la aprobarea de către Comunitatea Europeană a Convenției privind comerțul cu cereale și a Convenției privind ajutorul alimentar, care constituie Acordul internațional din 1995 privind cerealele (JO L 21, 27.1.1996, p. 47).

            (2)  Decizia (UE) 2019/813 a Consiliului din 17 mai 2019 privind poziția care urmează să fie adoptată în numele Uniunii Europene în cadrul Consiliului Internațional al Cerealelor, în ceea ce privește prelungirea Convenției din 1995 privind comerțul cu cereale (JO L 133, 21.5.2019, p. 19).

            (3)  JO L 29, 31.1.2020, p. 7.